На основу чл. 55 Статута Градске општине Вождовац („Сл. лист града Београда“ бр. 36/10 – пречишћен текст, 41/13 и 55/16) и чл. 12 Одлуке о начину, мерилима и критеријумима за избор пројеката у култури који се финансирају и суфинансирају из буџета ГО Вождовац („Сл. лист града Београда“ бр. 91/14 и 50/15), председник Градске општине Вождовац доноси

О Д Л У К У

1. БИРА СЕ ПРОГРАМ Друштва специјалних педагога и педагога Србије из области културе на територији Градске општине Вождовац «Позориштем против насиља» засуфинансирање из буџета Градске општине Вождовац за 2017. годину, а на основу спроведеног јавног конкурса објављеног на интернет сајту Градске општине Вождовац 10.5.2017. године.

2. ДОДЕЉУЈУ СЕ средства у висини од 200.000,00 динара Друштву специјалних педагога и педагога Србије за реализацију Програма из тачке 1 ове Одлуке.

Средства су обезбеђена у Програму 13 „Развој културе и информисања“ - позиција 198 буџета Градске општине Вождовац за 2017. годину.

3. Корисник средстава ће закључити уговор са Градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

О б р а з л о ж е њ е

Председник Градске општине Вождовац расписао је јавни конкурс за финансирањеи суфинансирање програма удружења из области културе на територији Градске општине Вождовац - сценско стваралаштво и интерпретација; подстицање младих талената у области културног и уметничког стваралаштва; организовање културних догађања (програма, концерата, фестивала, такмичења, саветовања, сусрета, изложби итд.) значајних за очување културног идентитета и развоја културног живота Градске општине Вождовац - Одлуком бр. 644-3/17 од 10.5.2017. године, који је објављен на интернет сајту Градске општине Вождовац 10.5.2017. године. Истом Одлуком је образована и Комисија за спровођење јавног конкурса.

Комисија је, на седници одржаној 30.5.2017. године, констатовала да су на конкурс стигле две пријаве – Друштва специјалних педагога и педагога Србије и Удружења родитеља, старатеља, деце и пријатеља деце оболеле од малигних болести «Чика Боца» и да су исте благовремене.

 Комисија је, по извршеном прегледу пријава пристиглих на конкурс, констатовала да Удружење родитеља, старатеља, деце и пријатеља деце оболеле од малигних болести «Чика Боца» не испуњава све услове, те иста није узета у даље разматрање.

 Комисија је затим извршила бодовање пријаве Друштва специјалних педагога и педагога Србије и сачинила предлог одлуке којом предлаже председнику Градске општине Вождовац да Градска општина Вождовац финансијски подржи предметни Програм, с тим што је Друштво дужно да достави Градској општини Вождовац извештај о начину утрошка опредељених средстава, са пратећом документацијом.

Имајући у виду наведено, председник Градске општине Вождовац је донео одлуку као у диспозитиву.

Ова Одлука ће, по коначности, бити објављења на сајту Градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Већу градске општине Вождовац у року од 8 дана од дана пријема Одлуке.

 Одлуку са записником доставити: учесницима јавног конкурса, Одељењу за финансије, привреду, друштвене делатности и планирање и архиви Градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 644-4/17 од 1.6.2017. године

 ПРЕДСЕДНИК, Александар Савић